דוויין דדמון

דוויין ג'מאל דדמון (באנגלית: Dewayne Jamal Dedmon; נולד ב-12 באוגוסט 1989) הוא כדורסלן אמריקאי, המשחק בעמדת הסנטר.

נעורים וקריירת מכללות
דדמון נולד וגדל בעיר לנקסטר שבקליפורניה. בגיל שלוש אביו התאבד. בתקופת נעוריו אסרה עליו אמו, חברת ארגון עדי יהוה, לשחק בקבוצות כדורסל, בטענה שהדבר עלול לפגוע במסירותו הדתית. בגיל 18, בהגיעו לגיל בגירות, החל לשחק עבור קבוצת הכדורסל של "תיכון לנקסטר", ולאחר מכן למד ושיחק ב"מכללת אנטלופ ואלי" הסמוכה.

בשנת 2010 עבר דדמון ללמוד באוניברסיטת דרום קליפורניה, ולאחר "שנת צינון" ("Redshirt") הצטרף לקבוצת הכדורסל שלה. בשתי עונותיו בקבוצת האוניברסיטה רשם ממוצעים כוללים של 7.1 נקודות, 6.4 ריבאונדים ו-1.7 חסימות למשחק.

קריירה מקצועית
השנים הראשונות
לאחר שלא נבחר על ידי אף קבוצה בדראפט ה-NBA 2013, השתתף דדמון בליגת הקיץ של ה-NBA כשחקן מיאמי היט ודאלאס מאבריקס. בנובמבר 2013 חתם על חוזה בגולדן סטייט ווריורס, וכחודש לאחר מכן שוחרר וחתם בקבוצת הבת שלה מליגת הפיתוח, סנטה קרוז ווריורס.

בינואר 2014 חתם דדמון על שני חוזים עוקבים ל-10 ימים בפילדלפיה 76', ובסיומם חזר לשחק עבור סנטה קרוז. ב-15 משחקיו בליגת הפיתוח באותה עונה העמיד ממוצעים של 15.2 נקודות ו-13.5 ריבאונדים למשחק.

בפברואר 2014 חתם על שני חוזים עוקבים ל-10 ימים באורלנדו מג'יק, ולאחר שהרשים במדיה חתם על חוזה בקבוצה עד לסיום עונת . בתקופתו עם המג'יק ביסס את מעמדו כשחקן רוטציה לגיטימי, עם ממוצעים של 4.0 נקודות ו-4.5 ריבאונדים ב-13.4 דקות בממוצע למשחק.

סן אנטוניו ספרס
לקראת עונת  חתם דדמון על חוזה בסן אנטוניו ספרס. דדמון פתח את אותה עונה כמחליפו מהספסל של פאו גאסול, ובינואר 2017 תפס את מקומו בחמישייה הפותחת עד לסיום העונה הסדירה. בפלייאוף גברה סן אנטוניו על ממפיס גריזליס (4–2) ויוסטון רוקטס (4–2) בשני הסיבובים הראשונים, בטרם הודחה על ידי גולדן סטייט ווריורס בסדרת גמר המערב (0–4).

אטלנטה הוקס
ביולי 2017 חתם דדמון על חוזה לשנתיים באטלנטה הוקס, עבור כ-13.2 מיליון דולר. לאורך תקופתו באטלנטה פתח ב-98 מתוך 126 המשחקים בהם שותף, ורשם ממוצעים של 10.4 נקודות ו-7.7 ריבאונדים למשחק כסנטר הבכיר של הקבוצה.

סקרמנטו קינגס
לקראת עונת  חתם על חוזה ל-3 עונות בסקרמנטו קינגס, עבור כ-40 מיליון דולר.

החזרה לאטלנטה הוקס
בפברואר 2020 הועבר בטרייד לאטלנטה הוקס, בתמורה לג'בארי פארקר ואלכס לן. ב-20 בנובמבר 2020 הועבר בטרייד לדטרויט פיסטונס, תמורת טוני סנל וקיירי תומאס, וארבעה ימים לאחר מכן שוחרר מהקבוצה.

מיאמי היט
באפריל 2021 חתם דדמון על חוזה במיאמי היט עד לסיום עונת . ב-7 בפברואר 2023 הועבר בטרייד לסן אנטוניו ספרס אך לאחר יומיים שוחרר מהקבוצה.

חזרה לפילדלפיה 76'
ב-14 בפברואר 2023 חזר לאחר תשע שנים לפילדלפיה 76'.

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		 	 גולדן סטייט	 4  0  1.4  0.000  0.000  0.500  0.0  0.0  0.0  0.0  0.3 	 פילדלפיה	 11  0  13.6  0.517  0.000  0.538  4.5  0.3  0.0  0.8  3.4 	 אורלנדו	 16  6  14.6  0.434  0.000  0.765  4.9  0.1  0.4  0.8  3.7 	 אורלנדו	 59  15  14.3  0.562  0.000  0.531  5.0  0.2  0.3  0.8  3.7 	 אורלנדו	 58  20  12.2  0.559  0.000  0.750  3.9  0.2  0.4  0.8  4.4 	 סן אנטוניו	 76  37  17.5  0.622  0.000  0.699  6.5  0.6  0.5  0.8  5.1 	 אטלנטה	 62  46  24.9  0.524  0.355  0.779  7.9  1.5  0.6  0.8  10.0 	 אטלנטה	 64  52  25.1  0.492  0.382  0.814  7.5  1.4  1.1  1.1  10.8 	 סקרמנטו	 34  10  15.9  0.404  0.197  0.821  4.9  0.4  0.4  0.8  5.1 	 אטלנטה	 10  8  23.3  0.393  0.222  0.875  8.2  0.7  1.0  1.5  8.1 	 מיאמי	 16  0  13.1  0.708  0.200  0.741  5.4  0.8  0.6  0.4  7.1 	 מיאמי	 67  15  15.9  0.566  0.404  0.750  5.8  0.7  0.4  0.6  6.3 	 מיאמי	 30  0  11.7  0.496  0.297  0.727  3.6  0.5  0.2  0.5  5.7 	 פילדלפיה	 8  1  9.5  0.591  0.500  0.200  3.1  1.3  0.3  0.6  3.5 קריירה  		 515  210  17.3  0.526  0.336  0.731  5.8  0.7  0.5  0.8  6.3

בפלייאוף ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		 	 סן אנטוניו	 12  3  8.1  0.609  –  0.531  3.9  0.3  0.2  0.3  3.8 	 מיאמי	 4  0  14.3  0.556  0.333  0.800  4.5  0.8  0.0  0.5  6.3 	 מיאמי	 14  0  9.9  0.467  0.100  0.833  3.0  0.4  0.1  0.2  3.8 	 פילדלפיה	 1  0  5.0  0.000  0.000  0.000  1.0  0.0  0.0  0.0  0.0 קריירה  		 31  3  9.6  0.517  0.143  0.633  3.5  0.4  0.1  0.3  4.0

קישורים חיצוניים

הערות שוליים

קטגוריה:אמריקאים ילידי קליפורניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת דרום קליפורניה
קטגוריה:שחקני NBA שלא נבחרו בדראפט
קטגוריה:כדורסלני גולדן סטייט ווריורס
קטגוריה:כדורסלני סנטה קרוז ווריורס
קטגוריה:כדורסלני פילדלפיה 76'
קטגוריה:כדורסלני אורלנדו מג'יק
קטגוריה:כדורסלני סן אנטוניו ספרס
קטגוריה:כדורסלני אטלנטה הוקס
קטגוריה:כדורסלני סקרמנטו קינגס
קטגוריה:כדורסלני לייקלנד מג'יק
קטגוריה:כדורסלני מיאמי היט
קטגוריה:אמריקאים שנולדו ב-1989